Starptautiskā ķīmijas olimpiāde

Starptautiskā ķīmijas olimpiāde (International Chemistry Olympiad, IChO) ir starptautiskas skolēnu sacensības, kuru mērķis ir veicināt skolēnu interesi par ķīmijas zinātni. Pirmā IChO notika 1968. gadā Prāgas pavasara notikumu laikā Prāgā, Čehoslovākijā, kurā piedalījās trīs valstu (Čehoslovākijas, Polijas un Ungārijas) skolēni. 

Starptautiskā ķīmijas olimpiāde ir paredzēta indivīdu, nevis komandu sacensībām. Zelta, sudraba un bronzas medaļas, kā arī atzinības rakstus piešķirt pēc vairākiem teorētiskiem un praktiskiem pārbaudījumiem.
Katra IChO dalībvalsts uz šīm sacensībām var nosūtīt četrus dalībniekus, kuri nedrīkst būt vecāki par 20 gadiem. 2025. gadā IChO piedalījās 354 skolēni no 90 valstīm.

 Latvijas komandas panākumi 
Latvijas skolēnu komanda IChO pirmo reizi piedalījās 1991. gada ICho Lodzā, kad Ilze Lielpētere (Rīgas 1. vidusskola, 12. klase) un Kaspars Meļķis (Priekuļu vidusskola, 12.klase) izcīnīja bronzas medaļas. 1992. gada IChO Pitsburgā (ASV) Jānis Jaunbergs (Rīgas 2. vidusskola, 12. klase) un Igors Kļimenkovs (Rīgas 1. ģimnāzija, 11. klase) ieguva sudraba medaļas, bet Ivars Lūsis (Valmieras Viestura vidusskola, 12. klase) - bronzas medaļu. 1993. gada IChO Perudžā Dāvis Kūlis (Rīgas 1. ģimnāzija, 12. klase) ieguva zelta medaļu, Igors Kļimenkovs (Rīgas 1. ģimnāzija, 12. klase) - sudraba medaļu, Andris Sīlis (Rīgas 2. vidusskola, 12.klase) - bronzas medaļu. 1994. gada IChO Oslo Vadims Bartkevičs (Dagdas vidusskola, 12. klase) un Juris Luksts (Rīgas Angļu ģimnāzija, 12.klase) ieguva bronzas medaļas.

IChO'95 Pekinā Juris Fotins (Rīgas 65. vidusskola, 12. klase) izcīnīja bronzas medaļu. IChO'96 Maskavā Andis Kalvāns (Priekuļu vidusskola, 11. klase) un Jevgeņijs Rogovs (Rīgas 40. vidusskola, 12. klase) ieguva bronzas medaļas. IChO'97 Monreālā Aigars Piruška (Skrīveru vidusskola, 12. klase), Armands Konošonoks (Rīgas Valsts 1. ģimnāzija, 12. klase) un Juris Meija (Āgenskalna Valsts ģimnāzija, 11. klase) ieguva bronzas medaļas. IChO'98 Melburnā Juris Meija (Āgenskalna Valsts ģimnāzija, 12. klase) un Linards Kalvāns (Priekuļu vidusskola, 11. klase) ieguva bronzas medaļas. IChO'99 Bangkokā Linards Kalvāns (Priekuļu vidusskola, 12. klase) ieguva bronzas medaļu. IChO'2001 Mumbajā Valdis Veseris (Tukuma 1. vidusskola, 12. klase) izcīnīja bronzas medaļu. IChO'2002, Groningenā Antons Sizovs (Rīgas 92. vidusskola, 12. klase) ieguva sudraba medaļu, Dagnis Valters (Dobeles pilsētas ģimnāzija, 12. klase) un Karīna Kizjakina (Tukuma Raiņa 1. vidusskola, 12. klase) - bronzas medaļas.
IChO'2003 Atēnās Aleksandrs Prokofjevs (Rīgas 10. vidusskola, 12. klase) ieguva sudraba medaļu, Kaspars Veldre (Dobeles pilsētas ģimnāzija, 12. klase) - bronzas medaļu.
IChO'2004 Ķelnē Edgars Jēčs (Tukuma Raiņa 1. vidusskola, 12. klase), Iļja Popovs (Daugavpils 16. vidusskola, 12. klase) un Maksims Arzamasovs (Rīgas 40. vidusskola, 11. klase) izcīnīja bronzas medaļas.
IChO'2005 Taipejā Maksims Arzamasovs (Rīgas 40. vidusskola, 12. klase) ieguva sudraba medaļu, Vitālijs Mihņevičs (Rīgas 51. vidusskola, 12. klase) un Agris Bērziņš (Tukuma Raiņa ģimnāzija, 12. klase) – bronzas medaļas. IChO'2006 Geongsanā Mihails Arhangeļskis (Rīgas 92. vidusskola, 11. klase) un Gatis Narvaišs (Dobeles Valsts ģimnāzija, 12. klase) ieguva bronzas medaļas. IChO'2007 Maskavā Mihails Arhangeļskis (Rīgas 92. vidusskola, 12. klase) un Romāns Čaplinskis (Rīgas 92. vidusskola, 10. klase) izcīnīja bronzas medaļas.
IChO'2008 Budapeštā Romāns Čaplinskis (Rīgas 92. vidusskola, 11. klase) ieguva zelta medaļu, Aleksandrs Sorokins (Rīgas 34. vidusskola, 12.klase) un Toms Rēķis (Jēkabpils Valsts ģimnāzija, 11. klase) – bronzas medaļas. IChO'2009 Kembridžā Romāns Čaplinskis (Rīgas 92. vidusskola, 12. klase) ieguva sudraba medaļu.Latvija Starptautiskajās ķīmijas olimpiādēs 

IChO'2010 Tokijā Roberts Bluķis (Rīgas Valsts 1. ģimnāzija) ieguva sudraba medaļu, Viktors Pozņaks (Rīgas 22. vidusskola) bronzas medaļu.
IChO'2015 Baku Ritums Cepītis (Rīgas Valsts 1. ģimnāzijas 11. klase) ieguva sudraba medaļu, Edgars Klētnieks (Cēsu Valsts ģimnāzijas absolvents), Igors Dubaņevičs (Liepājas 12. vidusskolas absolvents) un Ņikita Trojanskis (Rīgas Valsts 1. ģimnāzijas 11. klase) ieguva bronzas medaļas.

IChO'2017 Bangkokā Margarita Fomenko (Rīgas Valsts 1. ģimnāzijas 12. klase), Emīls Azanda (Rīgas Valsts 1. ģimnāzijas 11. klase) un Vladislavs Aščeulovs (RTU Inženierzinātņu vidusskolas 11. klase) ieguva bronzas medaļas. IChO'2018 Bratislavā un Prāgā Gustavs Jānis Mežciems (Rīgas Valsts 1. ģimnāzija), Olavs Rāciņš (Rīgas Valsts 1. ģimnāzija) un Māris Koniševs (Daugavpils Valsts ģimnāzija) saņēma sudraba medaļas, bet Anna Marija Sumrova (Rīgas Valsts 1. ģimnāzija) bronzas medaļu.
IChO'2021 noritēja attālināti, Džonatans Miks Melgalvis (RTU Inženierzinātņu vidusskolas 12. klase) un Daniils Kargins (Rīgas 10. vidusskola) ieguva sudraba medaļas, bet Vladislavs Tiščenko (Rīgas Valsts 1. ģimnāzijas 12. klase) un Edvards Jānis Treijs (RTU Inženierzinātņu vidusskolas 12. klase) bronzas medaļas. IChO'2022 noritēja attālināti, bronzas medaļas izcīnīja RTU Inženierzinātņu vidusskolas 11. klases skolēns Daniils Soško, Rīgas 10. vidusskolas 11. klases skolēns Daniils Kargins, E. Glika Alūksnes Valsts ģimnāzijas 2022. gada 12. klases absolvents Rūdolfs Brahmanis un Rostislavs Rostovskis, Rīgas Valsts 1. ģimnāzijas 2022. gada 12. klases absolvents.
IChO'2023 Cīrihē Daniils Kargins no Rīgas 10. vidusskolas ieguva sudraba medaļu, savukārt Daniils Soško un Viesturs Streļčs no RTU Inženierzinātņu vidusskolas un Linards Lūsis no Rīgas Valsts 2. ģimnāzijas ieguva bronzas medaļas.
IChO'2025 Dubaijā Līva Eglīte (RTU Inženierzinātņu vidusskola, 12. klase) un Matīss Gercāns (RTU Inženierzinātņu vidusskola, 12. klase) izcīnīja bronzas medaļas.Latvijas skolēni izcīna divas bronzas medaļas Starptautiskajā ķīmijas olimpiādē Dubaijā  Valsts izglītības attīstības aģentūra 16.07.2025.

 Atsauces 

 Ārējās saites 

Kategorija:Bioloģija
Kategorija:Konkursi